 لاهور (ويب ڊيسڪ) قومي ڪرڪيٽر عماد بٽ چيو آهي ته قومي ٽيم ۾ عبدالرزاق جي کوٽ پوري ڪرڻ لاءِ ڀرپور ڪوشش ڪندس. قذافي اسٽيڊيم ۾ ميڊيا سان ڳالهائيندي ڪرڪيٽر عماد بٽ چيو ته ڏکڻ آفريڪا جي جيڪ ڪيلس منهنجو پسنديده رانديگر آهي، پاڪستان لاءِ کيڏڻ منهنجي لاءِ اعزاز جوڳي ڳالهه آهي، بنگالي ٽائيگرز خلاف موقعو مليو ته بهترين ڪارڪردگي ڏيکارڻ جي ڪوشش ڪندس. عماد بٽ چيو ته عبدالرزاق جي کوٽ محسوس ٿيندي آهي، گرين شرٽس ۾ اهو خال پورو ڪرڻ جي ڀرپور ڪوشش ڪندس،ڪنهن هڪ شعبي ۾ نه پر بيٽنگ، بالنگ ۽ فيلڊنگ ٽنهي ۾ نالو ڪمائڻ چاهيان ٿو ۽ آل رائونڊر بڻجڻ جو خواهشمند آهيان.